ዝብል ስርዓት ብምቕማጥ ተግባራዊ ክግበር ከም ዝደልዩ ድማ ሓቢሩ። "ፖለቲካዊ ውሳነ ከምዝኾነን እዩ" ምክትል ኣቦ መንበር ማሕበር ተጋሩ እስራኤል ተኬ ማኛው ግና፡ ነታ ድሮን ዘድልይ መስርሕ ኩሉ ከም ዘማልኡ ብምሕባር፡ ንምላሽ እቲ ዳይሬክተር ከም ዘይኣምነሉን ፖለቲካዊ ውሳነ ከምዝኾነን እዩ ዝገልፅ። "ካብ ሀ ክሳብ ፐ ኩሉ እቲ መስርሕ ከም ዝተማልአ እዩ ዘለኒ መረዳእታ። ከም ኮሚቴ ብዙሕ ፃዕሪ ጌርና ኢና፤ ሽሞም ክንገልፆም ዘይንደልይ ብዙሓት ተጋሩ፡ ብዝተፈላለየ መገዲ ኣብ ኣዲስ ኣበባ ዘለዉ ወኪላት፡ ናብ ኢንሳን ናብ ዝምልከቶም ኣካላትን ብዙሕ ጽዒሮም። ዝረኸብዎ መረዳእታ ግና ናይ ፖለቲካ ጉዳይ'ምበር፡ እቲ መስርሕ ኩሉ ተማሊኡ እዩ" ይብል። ትግራይ: ወራር ዕስለ ኣምበጣ ናብ ኣርባዕተ ዞባታት ተጋፊሑ ዶክተር ሹመቴ፡ ዋላ'ኳ ኣብ ትግራይ ንምንታይ ዘይተለኣኸት ዝብል ሕርቃን እንተሃለወ ካልኦት ክልላት'ውን ተመሳሳሊ ሕቶ ከም ዘቐርቡ እዩ ዝዛረብ። ኣብዚ ሕዚ እዋን ግን ሓረስቶት በዚ ዕስለ ኣምበጣ ፍርያቶም ዓንዩ ይነብዑ ኣለዉ እሞ፡ እዚ ስጉምቲ በቲ ህዝቢ ምፍራድ'ዶ ኣይኮነን?
